|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫНЫҢ  БАШКАРМА КОМИТЕТЫ  Төзүчеләр пр., 12-нче йорт, Түбән Кама шәһәре, 423570 |
|  | |  | |

РАСПОРЯЖЕНИЕ БОЕРЫК

№ 752 16 нчы июль 2020 ел

Түбән Кама муниципаль районы Башкарма комитеты җитәкчесе урынбасары вазыйфасын биләүгә конкурс турында

«Россия Федерациясендә муниципаль хезмәт турында» 2007 елның 2 мартындагы 25-ФЗ номерлы Федераль закон, «Муниципаль хезмәт турында Татарстан Республикасы кодексы» Татарстан Республикасының 2013 елның 25 июнендәге 50-ТРЗ законы, Түбән Кама муниципаль районы Советының 2006 елның 13 октябрендәге 50 номерлы «Татарстан Республикасы «Түбән Кама муниципаль районы» муниципаль берәмлегендә муниципаль хезмәтнең вакантлы муниципаль вазыйфасын биләүгә конкурс турындагы нигезләмәне раслау хакында» һәм 2016 елның 21 мартындагы 12 номерлы «Татарстан Республикасы Түбән Кама муниципаль районында муниципаль хезмәт турындагы Нигезләмәне раслау хакында» карарлары нигезендә, йөклим:

1. Түбән Кама муниципаль районы Башкарма комитеты җитәкчесе урынбасары муниципаль хезмәт вазыйфасын биләүгә конкурс үткәрергә (алга таба – вазыйфа).

Вазыйфа биләүгә конкурс үткәрү датасын билгеләргә – 2020 елның 10 августы, конкурсны үткәрү вакыты – 15:00 сәгать. Конкурс үткәрү урыны итеп Түбән Кама шәһәре, Төзүчеләр проспекты, 12 нче йорт, 108 кабинет адресы буенча урнашкан Советлар йорты бинасын билгеләргә.

2. Расларга:

2.1. Вазыйфа биләүгә конкурс үткәрү буенча комиссия составын (1 нче кушымта).

2.2. Вазыйфа биләүгә конкурс үткәрү шартларын (2 нче кушымта).

3. Җәмәгатьчелек һәм ММЧ белән элемтә бүлегенә әлеге күрсәтмәне «Нижнекамская правда» һәм «Туган Як» газеталарында бастырып чыгарырга, шулай ук Түбән Кама муниципаль районының рәсми сайтында урнаштырырга.

4. Әлеге боерыкның үтәлешен контрольдә тотуны үз өстемә алам.

Җитәкче А.Г. Сәйфетдинов

Татарстан Республикасы

Түбән Кама муниципаль районы

Башкарма комитетының

2020 елның 16 нчы июль

752 нче номерлы күрсәтмәсе белән расланган

1 нче кушымта

Түбән Кама муниципаль районы Башкарма комитеты

җитәкчесе урынбасары муниципаль хезмәт

вазыйфасын биләүгә конкурс үткәрү буенча

КОМИССИЯ СОСТАВЫ

|  |  |  |
| --- | --- | --- |
| Сәйфетдинов  Айдар Габдуллаҗан улы | - | - Түбән Кама муниципаль районы Башкарма комитеты җитәкчесе, комиссия рәисе |
| Сафин  Артур Рафис улы | - | - Түбән Кама муниципаль районы Советы аппараты җитәкчесе, комиссия рәисе урынбасары (килешү буенча); |
| Сафина  Алинә Рөстәм кызы | - | Түбән Кама муниципаль районы Советының оештыру-кадрлар бүлеге баш белгече, комиссия секретаре (килештерү буенча). |
| Комиссия әгъзалары: |  |  |
| Беляев  Радмир Илдар улы | - | Түбән Кама муниципаль районы Башкарма комитеты җитәкчесенең беренче урынбасары; |
| Китанов  Григорий Леонидович | - | ТР Түбән Кама муниципаль районы сугыш, хезмәт, кораллы көчләр һәм хокук саклау органнары ветераннарының (пенсионерларының) җирле иҗтимагый оешмасы рәисе (килешү буенча); |
| Моржин  Николай Сергеевич | - | Түбән Кама муниципаль районы Иҗтимагый советы әгъзасы (килешү буенча); |
| Умников  Александр Витальевич | - | - Түбән Кама муниципаль районы Советының хокук бүлеге башлыгы, комиссия әгъзасы (килешү буенча). |

Татарстан Республикасы

Түбән Кама муниципаль районы

Башкарма комитетының

2020 елның 16 нчы июль

752 нче номерлы күрсәтмәсе белән расланган

2 нче кушымта

Түбән Кама муниципаль районы Башкарма комитеты җитәкчесе

урынбасары муниципаль хезмәт вазыйфасын биләүгә конкурс үткәрү

ШАРТЛАРЫ

1. Конкурсны үткәрү датасы: 2020 елның 10 августы.

2. Конкурсны үткәрү вакыты: 15 сәгать 00 минут.

3. Конкурсны үткәрү урыны: Түбән Кама ш., Төзүчеләр пр., 12 йорт, 108 каб., тел.: 42-39-03.

4. Гаризалар һәм конкурс документларын бирү урыны: Түбән Кама шәһәре, Төзүчеләр пр., 12 йорт, 108 каб. адресы буенча урнашкан Советлар йорты бинасында ял һәм бәйрәм көннәреннән тыш, көн саен 8:00 дән 17:00 сәгатькә кадәр (төшке аш 12:00 дән 13:00 сәгатькә кадәр). Документларны гражданин шәхсән үзе тапшыра, почта аша яки электрон рәвештә otdelkadrovnmr@mail.ru электрон почта адресына җибәрә ала.

Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

5. Конкурста катнашу өчен гаризалар һәм конкурс документлары 2020 елның 20 июленнән 2020 елның 8 августын да кертеп кабул ителә.

6. Түбән Кама муниципаль районы Башкарма комитеты җитәкчесе урынбасары вазыйфасына дәгъвачыларга карата квалификация таләпләре:

- югары белем булу,

- муниципаль хезмәт стажы кимендә ике ел яисә белгечлек, юнәлеш буенча дүрт елдан да ким булмаган эш стажы.

7. Конкурста катнашырга теләүче затлар конкурс комиссиясенә гариза бирә, аңа түбәндәге документлар беркетелергә тиеш:

-Россия Федерациясе Хөкүмәте тарафыннан расланган форма буенча тутырылган һәм имзаланган фотография белән анкета;

- паспорт күчермәсе яки аны алмаштыручы документ күчермәсе;

- кирәкле һөнәри белем, эш стажы һәм квалификациясен раслаучы документлар;

- хезмәт кенәгәсенең күчермәсе һәм (яки) хезмәт эшчәнлеге турында белешмәләр (Россия Федерациясе Хезмәт кодексының 66.1 статьясы);

- нотариаль яки эш (хезмәт) урыны буенча кадрлар хезмәтләре раслаган һөнәри белем турында, шулай ук граждан теләге буенча өстәмә һөнәри белем, гыйльми дәрәҗә, гыйльми исем бирү турында документлар күчермәләре;

- конкурсны үткәрү елына кадәрге ел өчен керемнәр, мөлкәт һәм мөлкәти характердагы йөкләмәләр турында белешмәләр;

- муниципаль хезмәткә керүгә яки аны узуга комачаулаучы авыру булмавы турында документ;

- ИНН күчермәсе;

- индивидуаль (шәхсиләштерелгән) исәпкә алу системасында теркәлүне раслаучы документ күчермәсе.

8. Гариза бирүче затка, документлар исемлеген һәм аларны алу датасын күрсәтеп, расписка бирелә.

9. Вакантлы вазыйфаның квалификация таләпләренә туры килмәүгә, шулай ук муниципаль хезмәткә керү һәм аны узу өчен муниципаль хезмәт турындагы законнарда билгеләнгән чикләүләргә бәйле рәвештә, граждан конкурста катнашырга кертелми.

Вазыйфа биләүгә конкурста катнашуга рөхсәт бирүдән баш тарткан очракта, граждан әлеге карарга законнарда билгеләнгән тәртиптә шикаять бирергә хокуклы.

Вазыйфаны биләүгә конкурста катнашучы теләсә кайсы вакытта үз гаризасын кире алырга хокуклы.

10. Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

11. Документларны вакытында тапшырмау, аларны тулы булмаган күләмдә яки рәсмиләштерү кагыйдәләрен бозып тапшыру гражданнан аларны кабул итүдән баш тарту өчен нигез булып тора.